《内阁前迎春花开有述》
明代·黄佐

春丛照眼见轻黄，玉署裁诗觉兴长。唐苑错教催羯鼓，汉宫徒兴斗仙装。

龙池日转才分色，凤阁风来细认香。何事偏承天泽早，结根元兴五云傍。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，兴谓泄造化之秘。卒，赠礼部右侍郎，谥文裕。